7.2.2023
FI
Euroopan unionin virallinen lehti
C 47/97 Keskiviikko 6. heinäkuuta 2022
52. kehottaa painokkaasti viranomaisia hyväksymään uuden oikeusalaa koskevan strategian ja toimintasuunnitelman ja hyväksymään muutoksen lakiin korkean tason tuomari- ja syyttäjäneuvostosta ja Bosnia ja Hertsegovinan tuomioistuimista säädetyn uuden lain eurooppalaisten normien mukaisesti;
53. kehottaa Bosnia ja Hertsegovinaa varmistamaan kaikkien tuomioistuinpäätösten voimaansaattamisen ja täytän­ töönpanon ja palauttaa mieliin, että oikeusvaltioperiaate liittyy olennaisesti maan edistymiseen euroatlanttisessa yhdentymisessä; huomauttaa, että ympäristöasioissa annettujen tuomioiden täytäntöönpanoaste on erityisen alhainen; kehottaa nopeuttamaan viranomaisten laitonta toimintaa koskevien asioiden käsittelyä tuomioistuimissa, joilla on toimivalta käsitellä hallinnollisia riita-asioita;
54. muistuttaa, että on tarpeen päivittää rahanpesun ja terrorismin rahoituksen torjuntaa koskevia lakeja ja saattaa ne vastaamaan EU:n lainsäädäntöä ja että on perustettava varallisuuden takaisin hankinnasta vastaava toimisto;
55. kehottaa painokkaasti Bosnia ja Hertsegovinaa vahvistamaan eturistiriidat ja lobbauksen kattavia korruption vastaisia rakenteita ja huolehtimaan niiden riittävästä organisoinnista ja rahoituksesta; palauttaa mieliin tarpeen tutkia esteettömästi viranomaisten laitonta vaurastumista; pitää tärkeänä noudattaa GRECOn suosituksia paljastamisen ja vastuuvelvollisuuden mahdollistamiseksi; muistuttaa, että on tarpeen päivittää väärinkäytösten paljastajien suojelua koskevia lakeja ja saattaa ne vastaamaan EU:n lainsäädäntöä;
56. toteaa jälleen, että on tarpeen tutkia poliittisia ja hallinnollisia kytköksiä järjestäytyneeseen rikollisuuteen; kehottaa uudistamaan hallintoa korruption kitkemiseksi ja parantamaan korruption seurantamekanismeja sekä nostamaan tosiasiallisesti syytteitä korkean tason korruptiotapausten johdosta;
57. korostaa riskejä, jotka liittyvät siihen, että Bosnia ja Hertsegovinan lainvalvontaviranomaisten yhteistyö on heikkoa ja etteivät ne ole tehneet tehokasta yhteistyötä Europolin, Eurojustin ja Euroopan syyttäjänviraston kanssa; suhtautuu myönteisesti Europolin ja Eurojustin tukemiin kahdenvälisiin toimiin, joilla pyritään hajottamaan ihmiskauppaverkostoja;
58. kehottaa laajentamaan tätä yhteistyötä, jotta myös Länsi-Balkanin yhteinen terrorisminvastainen toimintasuunni­ telma voitaisiin kaikilta osin ottaa käyttöön; kannustaa perustamaan ampuma-aseita koskevan yhteyspisteen;
Perusoikeudet
59. pitää valitettavana, ettei tiedotusvälineiden vapautta ja moniarvoisuutta ole edelleenkään turvattu; vaatii lopettamaan poliittisen sekaantumisen ja suojelemaan toimittajien turvallisuutta ja hyvinvointia, työelämäoikeudet mukaan lukien, suojelemaan heitä pelottelulta sekä suojaamaan heitä strategisilta häirintätarkoituksesta nostetuilta kanteilta (SLAPP-kan­ teet) nostamalla järjestelmällisesti ja tehokkaasti syytteitä, mukaan lukien välittömät ja tehokkaat tutkintatoimet kaikkien toimittajiin kohdistuvien uhkailujen ja hyökkäysten johdosta; kehottaa viranomaisia varmistamaan, että rikoslakeihin sisällytetään erityistoimia toimittajien suojelemiseksi; pitää valitettavana naistoimittajiin kohdistuvan sukupuolistuneen väkivallan lisääntymistä, mukaan lukien uhkailu ja työpaikalla tapahtuva syrjintä;
60. kehottaa toteuttamaan tehokkaita toimenpiteitä, joilla varmistetaan julkisen palvelun yleisradiotoiminnan harjoittajien talouden kestävyys ja poliittinen riippumattomuus, erityisesti Bosnia ja Hertsegovinan kansallisen julkisen palvelun yleisradioyhtiön (BHRT) tapauksessa; kehottaa painokkaasti viranomaisia toteuttamaan toimia kestävän ratkaisun määrittämiseksi BHRT:n rahoitusongelmiin ja sen toiminnan lopettamisen estämiseksi sekä hyväksymään sääntelyä median omistussuhteiden avoimuudesta; panee huolestuneena merkille tiedotusvälineiden moniarvoisuuden puutteen ja sen, että uusien toimijoiden on vaikea saada toimintalupia ja täyttää muut televiestintämarkkinoiden välttämättömät toimintaedelly­ tykset; ilmaisee huolestumisensa erilaisten perinteisten mediakanavien puutteesta, myös siitä, että sisältöä ei ole saatavilla kaikilla virallisilla kielillä;
61. pitää valitettavana viranomaisten kansalaisyhteiskuntaan kohdistamaa uhkailua; tuomitsee sananvapauden ja kokoontumisvapauden alituiset rajoitukset Bosnia ja Hertsegovinassa sekä näiden oikeuksien lisääntyvät rajoitukset Serbitasavallassa; tuomitsee tässä yhteydessä Prijedorin paikallisviranomaisten päätöksen kieltää ilmoitettu valkoisen nauhan päivän rauhanomainen marssi, jolla juhlistetaan vuosien 1992–1995 sodan siviiliuhreja; kehottaa hyväksymään puitteet, joilla varmistetaan kansalaisyhteiskunnan järjestöjen rahoituksen avoimuus;